
DR 31.3.2016                                                                  67                   

 

Di samping itu, pihak SSM turut menerima maklum balas daripada pihak 
berkepentingan lain termasuk peguam, juruaudit, setiausaha syarikat, pegawai syarikat dan 
orang perseorangan. Maklum balas yang diterima daripada pihak-pihak berkenaan telah 
diteliti oleh pihak SSM dan telah diterima pakai di mana yang berkenaan.   

 Tuan Yang di-Pertua, berikutan kajian menyeluruh yang disokong oleh proses 
konsultasi yang komprehensif, Rang Undang-undang Syarikat yang dicadangkan ini 
menyediakan sebuah kerangka perundangan moden untuk komuniti perniagaan di 
Malaysia. Rang undang-undang ini akan menghapuskan prosedur-prosedur lapuk serta 
mengurangkan kos pematuhan melalui konsep pemudahcaraan atau simplification of laws 
and deregulatory measures. 

 Di samping itu, rang undang-undang ini juga bersifat maju ke hadapan dengan 
mengambil kira perkembangan dan kemajuan teknologi maklumat dan komunikasi yang 
akan memudahkan lagi pengurusan sesebuah syarikat.  

Secara keseluruhannya, rang undang-undang ini akan membantu komuniti 
perniagaan terutamanya industri kecil dan sederhana untuk lebih berdaya saing tanpa 
berkompromi dengan keperluan tadbir urus korporat yang teguh dan telus.   

 Tuan Yang di-Pertua dan Ahli-ahli Yang Berhormat, antara ciri-ciri penting 
terkandung dalam Rang Undang-undang Syarikat adalah seperti berikut: 

(i) memperkenalkan kerangka perundangan baru yang terpakai ke 
atas semua syarikat; 

(ii) memberikan akses mudah untuk pemerbadanan termasuk 
memperkenalkan konsep syarikat yang dianggotai oleh 
seseorang ahli dan ahli tersebut juga boleh menjadi pengarah; 

(iii) memperkenalkan pelbagai peraturan baru bagi 
mempermudahkan pematuhan bagi syarikat persendirian 
termasuk menghapuskan keperluan mengadakan mesyuarat 
agung tahunan sebaliknya menggunakan prosedur ketetapan 
bertulis bagi tujuan membuat keputusan; 

(iv) mempertingkatkan lagi tadbir urus korporat (corporate 
governance) dan kawalan dalaman bagi penambahbaikan 
pengurusan syarikat secara keseluruhannya; 

(v) memperkenalkan rejim tiada nilai par (no-par value regime); dan  

(vi) memperkenalkan skim rehabilitasi syarikat berbentuk 
penyusunan korporat secara sukarela (corporate voluntary 
arrangement) dan pengurusan kehakiman (judicial management) 
untuk memulihkan syarikat-syarikat yang menghadapi masalah 
kewangan. 

Tuan Yang di-Pertua, rang undang-undang ini mencadangkan lima bahagian yang 
dipecahkan kepada 620 seksyen serta 13 jadual seperti yang berikut.   

 Bahagian I - Bahagian ini menerangkan tajuk ringkas permulaan kuat kuasa dan 
tafsiran.   

 Bahagian II - Bahagian ini menerangkan ciri-ciri berkenaan penubuhan dan 
pentadbiran sebuah syarikat.  Bahagian ini terdiri daripada 10 penggal. 

Penggal 1 mengandungi peruntukan berkaitan ciri-ciri utama suatu syarikat serta 
jenis-jenis syarikat yang boleh diperbadankan di bawah akta yang dicadangkan. Suatu 
syarikat boleh diperbadankan sebagai syarikat berhad menurut syer, syarikat berhad 
menurut jaminan atau syarikat tidak berhad. Penggal ini juga menjelaskan bahawa suatu 
syarikat berhad menurut syer dan syarikat tidak berhad hendaklah sama ada suatu syarikat 
persendirian atau syarikat awam, manakala suatu syarikat berhad menurut jaminan 
hendaklah merupakan suatu syarikat awam. 

Penggal 2 mengandungi peruntukan berkenaan pemerbadanan sesebuah syarikat 
dan kesannya. Penggal ini menerangkan bahawa suatu syarikat boleh diperbadankan oleh 
sekurang-kurangnya satu anggota dengan mematuhi keperluan-keperluan pendaftaran 
yang ditetapkan.  



Di samping itu, pihak SSM turut menerima maklum balas daripada pihak berkepentingan lain termasuk peguam, juruaudit, setiausaha syarikat, pegawai syarikat dan orang perseorangan. Maklum balas yang diterima daripada pihak-pihak berkenaan telah diteliti oleh pihak SSM dan telah diterima pakai di mana yang berkenaan. Tuan Yang di-Pertua, berikutan kajian menyeluruh yang disokong oleh proses konsultasi yang komprehensif, Rang Undang-undang Syarikat yang dicadangkan ini menyediakan sebuah kerangka perundangan moden untuk komuniti perniagaan di Malaysia. Rang undang-undang ini akan menghapuskan prosedur-prosedur lapuk serta mengurangkan kos pematuhan melalui konsep pemudahcaraan atau simplification of laws and deregulatory measures. Di samping itu, rang undang-undang ini juga bersifat maju ke hadapan dengan mengambil kira perkembangan dan kemajuan teknologi maklumat dan komunikasi yang akan memudahkan lagi pengurusan sesebuah syarikat. Secara keseluruhannya, rang undang-undang ini akan membantu komuniti perniagaan terutamanya industri kecil dan sederhana untuk lebih berdaya saing tanpa berkompromi dengan keperluan tadbir urus korporat yang teguh dan telus. Tuan Yang di-Pertua dan Ahli-ahli Yang Berhormat, antara ciri-ciri penting terkandung dalam Rang Undang-undang Syarikat adalah seperti berikut: (i) memperkenalkan kerangka perundangan baru yang terpakai ke atas semua syarikat; (ii) memberikan akses mudah untuk pemerbadanan termasuk memperkenalkan konsep syarikat yang dianggotai oleh seseorang ahli dan ahli tersebut juga boleh menjadi pengarah; (iii) memperkenalkan pelbagai peraturan baru bagi mempermudahkan pematuhan bagi syarikat persendirian termasuk menghapuskan keperluan mengadakan mesyuarat agung tahunan sebaliknya menggunakan prosedur ketetapan bertulis bagi tujuan membuat keputusan; (iv) mempertingkatkan lagi tadbir urus korporat (corporate governance) dan kawalan dalaman bagi penambahbaikan pengurusan syarikat secara keseluruhannya; (v) memperkenalkan rejim tiada nilai par (no-par value regime); dan. (vi) memperkenalkan skim rehabilitasi syarikat berbentuk penyusunan korporat secara sukarela (corporate voluntary arrangement) dan pengurusan kehakiman (judicial management) untuk memulihkan syarikat-syarikat yang menghadapi masalah kewangan. Tuan Yang di-Pertua, rang undang-undang ini mencadangkan lima bahagian yang dipecahkan kepada 620 seksyen serta 13 jadual seperti yang berikut. Bahagian I- Bahagian ini menerangkan tajuk ringkas permulaan kuat kuasa dan tafsiran. Bahagian II- Bahagian ini menerangkan ciri-ciri berkenaan penubuhan dan pentadbiran sebuah syarikat. Bahagian ini terdiri daripada 10 penggal. Penggal 1 mengandungi peruntukan berkaitan ciri-ciri utama suatu syarikat serta jenis-jenis syarikat yang boleh diperbadankan di bawah akta yang dicadangkan. Suatu syarikat boleh diperbadankan sebagai syarikat berhad menurut syer, syarikat berhad menurut jaminan atau syarikat tidak berhad. Penggal ini juga menjelaskan bahawa suatu syarikat berhad menurut syer dan syarikat tidak berhad hendaklah sama ada suatu syarikat persendirian atau syarikat awam, manakala suatu syarikat berhad menurut jaminan hendaklah merupakan suatu syarikat awam. Penggal 2 mengandungi peruntukan berkenaan pemerbadanan sesebuah syarikat dan kesannya. Penggal ini menerangkan bahawa suatu syarikat boleh diperbadankan oleh sekurang-kurangnya satu anggota dengan mematuhi keperluan-keperluan pendaftaran yang ditetapkan.